Ylioppilastutkintolautakunnan yo-tutkinnon sähköistämisprojekti Digabi käynnisti eilen keskiviikkona kilpailun, jonka tarkoituksena on löytää uuden ylioppilastutkinnossa mahdollisesti käytettävän käyttöjärjestelmän haavoittuvia kohtia.

Ylioppilaslautakunnan mukaan Hackabi-nimisen kilpailuun osallistuvat hakkerit ovat löytäneet käyttöjärjestelmästä tähän mennessä jo muutaman herkän kohdan.

- Nämä haavoittuvat kohdat ovat olleet meillä tiedossa etukäteen, ja niihin pääsee, jos tietää asiasta normaalia käyttäjää vähän enemmän, sanoo Ylioppilastutkintolautakunnan pääsihteeri Kaisa Vähähyyppä.

Vähähyyppä kertoo, että kilpailijoiden pitäisi löytää pidemmälle menevää haavoittuvuutta käyttöjärjestelmästä. Hänen mukaansa olisi kuitenkin toivottaa, että ensimmäinen testiversio on mahdollisimman varma.

Hackabi-kilpailuun on mahdollista osallistua myös ryhmänä ja nimimerkillä.

Ylioppilastutkinnon suorittamisessa hyödynnetään tietotekniikkaa syksystä 2016 lähtien, ja siinä voi käyttää omaa tai koulun laitetta. Yhdenvertaisuuden takaamiseksi laite käynnistettäneen Ylioppilastutkintolautakunnan toimittamalla käyttöjärjestelmällä.